cyanic-selkie/wikianc huggingface dataset:
এক্সওয়াইওয়াই সিনড্রোম
কগনিটিভ ও আচরণগত লক্ষণ
অন্যান্য সাধারণ সেক্স ক্রোমোজোম অসামঞ্জস্য ৪৭,এক্সএক্সএক্স এবং ৪৭,এক্সএক্সওয়াই (ক্লিনেফেল্টআর সিনড্রোম) এবং ৪৭,এক্সওয়াইওয়াই সিনড্রোমসহ জন্ম নেয়া ছেলে শিশুদের গড় আইকিউ সাধারণ জনসংখ্যার তুলনায় কম নয়। ছয়টি ভিন্ন গবেষণায় ২৮ জন ৪৭,এক্সওয়াইওয়াই সিনড্রোমসহ জন্ম নেয়া ছেলেশিশুর ক্ষেত্রে গড়ে ১০০.৭৬ ভার্বাল আইকিউ, ১০৮.৭৯ পারদর্শিতা এবং ১০৫.০০সম্পূর্ণ আইকিউ স্কেলে স্কোর তুলতে দেখা গেছে । অন্য দুই গবেষণায় এই অতিরিক্ত জিনের অধিকারী ৪৭ জন প্রাপ্ত বয়স্ক পুরুষদের উচ্চতা গড়ে ১৮৪ সেন্টিমিটার এবং গড় আইকিউ ৯৯.৫ ভার্বাল আইকিউ এবং ১০৬.৪ পারদর্শিতা স্কোর পাওয়া গিয়েছে।   বেশ কিছু পরীক্ষায় অতিরিক্ত জিনসহ জন্ম নেয়া শিশুদের আইকিউ অবশ্য তাদের সহদোরদের তুলনায় কিছুটা কম দেখা গেছে। এডিনবরায় হওয়া গবেষণআয় দেখা গিয়েছে, গড়ে সহোদরদের ভার্বাল আইকিউ ১১২.৯ এবং পারদর্শিতা আইকিউ ১১৪.৬ হলেও অতিরিক্ত জিনের অধিকারী বা এক্সওয়াইওয়াই সিনড্রোমের অধিকারী শিশুদের গড় ভার্বাল আইকিউ এবং পারদর্শিতা স্কোর যথাক্রমে ১০৪.০ এবং ১০৬.৭। উক্ত গবেষণায় অংশগ্রহণকারী প্রায় অর্ধেক ছেলে শিশুর কোন কিছু শিখতে সমস্যা হতো। বোস্টনে ৫৫ শতাংশ এক্সওয়াইওয়াই ক্রোমোজোম সম্পন্ন শিশুর নতুন কিছু শেখার ক্ষেত্রে সমস্যার সম্মুখীন হতে হয়। এই অতিরিক্ত ক্রোমোজোম সমেত পুরুষদের মাঝে আক্রমাণত্মক আচরণ দেখা যায় না এবং তাদের বেড়ে ওঠা আর দশজন সাধারণ (৪৬টি ক্রোমোজোম সম্পন্ন) পুরুষদের মতোই।
কারণ
থাম্ব|চিত্রে এক্সওয়াইওয়াই সিনড্রোম সংঘটিত হওয়ার প্রণালী বিস্তারিত প্রদর্শিত হচ্ছে। MI এবং MII হচ্ছে মিয়োসিসের ভিন্ন ভিন্ন ধাপ। নীল ও গোলাপি বৃত্ত দ্বারা যথাক্রমে পুরুষ ও নারী কোষ্কে বোঝাচ্ছে। একই ভাবে নীল দন্ড দ্বারা ওয়াই ক্রোমোজোম এবং গোলাপি দন্ড দ্বারা এক্স ক্রোমোজোম চিহ্নিত করা হয়েছে। বেগুনী কোষের ২টি ওয়াই ক্রোমোজোম এবং একটি এক্স ক্রোমোজোম কেননা, ২টি ওয়াই ক্রোমোজোম সম্পন্ন পুরুষ কোষের সাথে একটি এক্স ক্রোমোজোম সম্পন্ন নারী কোষের মিলন ঘটেছে। উক্ত পুরুষ কোষে মিয়োসিসের দ্বিতীয় ধাপে (MII) ক্রোমোজোম আলাদাকরণ প্রক্রিয়ায় সমস্যার হেতু দুইটি ওয়াই ক্রোমোজোম অবস্থান করছে। ৪৭,এক্সওয়াইওয়াই বংশানুক্রমে ব্যক্তির মাঝে আসে না। সাধারণত শুক্রাণু কোষের গঠনের সময় আকস্মিকভাবে সংঘটিত ঘটনার ফলাফল এই সিনড্রোম। মিয়োসিস ২ বা এনাফেজ দশায় ক্রোমোজোমের আলাদাকরণের সময় সংঘটিত হওয়া নন-ডিসজাংশনের দরূণ শুক্রাণুর কোষে একটি অতিরিক্ত ওয়াই ক্রোমোজোম থাকে। যদি এই ভিন্ন ধরনার শুক্রাণু শিশুর জিনেটিক গঠনে অবদান রাখে, তবে সেই শিশুর শরীরে কোষে একটি অতিরিক্ত ওয়াই ক্রোমোজোম পাওয়া যায়।
ইতিহাস
১৯৫৬ সালের এপ্রিলে সুইডেনের লুন্ড বিশ্ববিদ্যালয়ের কোষজিনতত্ত্ববিদ জো হিন তিজো এবং এলবার্ট লেভান সর্বপ্রথম ডিপ্লয়েড মানব কোষে ৪৬টির বদলে ৪৮টি ক্রোমোজোমের অস্তিত্ব আবিষ্কার করেন।
সমাজ ও সংস্কৃতি
কিছু জিনতত্ত্ববিদেরা এই অবস্থাকে "সিনড্রোম" তালিকার অন্তর্ভূক্তি করার ব্যাপারে সহমত নয়। কেননা,অনেক মানুষ এরকম ক্যারইয়োটাইপ থাকা স্বত্ত্বেও স্বাভাবিক জীবন-যাপন করেন।
কুন্দ্রতুর
কুন্দ্রতুর দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল৷ এটি বৃহত্তর চেন্নাইয়ের পশ্চিমাঞ্চলে অবস্থিত একটি লোকালয়। লোকালয়টি চেন্নাইয়ের পুরাতন মন্দিরগুলির অন্যতম মুরুগা মন্দিরের জন্য‌ পরিচিত। এটি তামিল পেরিয়াপুরাণের লেখক ও প্রসিদ্ধ সন্ত শেক্কীলার জন্মস্থল।
কুন্দ্রতুরে অবস্থিত অন্যান্য উল্লেখযোগ্য মন্দির হল কন্ধলীশ্বর মন্দির, তিরুবূরগ পেরুমাল মন্দির, তিরু নাগেশ্বর মন্দির ও দৈব পুলবর শেক্কীলা মন্দির। এখানে কিছু বৈদিক মন্দির ও পবিত্র আধার রয়েছে, সম্প্রতি ইয়েল বিশ্ববিদ্যালয়ের একদল গবেষক এই বিষয়গুলি নিয়ে গবেষণা করছেন। লোকালয়টির নিকটতম রেলস্টেশন হল চেন্নাই শহরতলি রেলওয়ের অন্তর্গত পল্লাবরম রেলওয়ে স্টেশন।
পরিকাঠামো
তামিলনাড়ু রাজ্যের ১৬৩ টি বিজ্ঞাপিত এলাকার (মেগালিথিক সাইট) মধ্যে এটি একটি।
আটিয়া ইউনিয়ন
আটিয়া ইউনিয়ন বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
ভৌগোলিক উপাত্ত
আয়তন- ২৩ বর্গ কিলোমিটার। আটিয়া ইউনিয়নে গ্রাম ২৭ টি। নাল্লাপারা, গোয়ারিয়া, কাঠালিয়া, শাইলখাই, নান্দুরিয়া, বিন্যাউরি, হিংগানগর (কামান্নাপাড়া, গোস্বামীপাড়া, বেপারীপাড়া, বড়বাড়ী, কৈবর্তপাড়া, সাহাপাড়া), গড়াসিন, গাজিয়াবাড়ী, বিন্দুরিয়া, গোমজানী, ভুরভুরিয়া, পিরোজপুর, ঘুনিকিশোর, মামুদপুর, বারই আটিয়া, চালা আটিয়া (উ. ও দ.), কসবা আটিয়া, মালতপাড়া, কান্দাপাড়া, মৌশা।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী আটিয়া ইউনিয়নের মোট জনসংখ্যা ৩১৬১৬ জন (পুরুষ-১৭০১৮ জন, মহিলা-১৪৫৯৮জন)।মোট ভোটার- ২৪৩২২ জন।
শিক্ষা
১।আটিয়া মহিলা মহাবিদ্যালয়,আটিয়া ২।বেলায়েৎ হোসেন বহুমুখী উচ্চ বিদ্যালয়,নাল্লাপাড়া ৩।এম এ করিম বহুমূখী উচ্চ বিদ্যালয়,ছিলিমপুর ৪।শাহানশাহী উচ্চ বিদ্যালয়,আটিয়া ৫।আটিয়া ইউনিয়ন আদর্শ বিদ্যালয়,আটিয়া ৬।হযরত আদম কাশ্মীর (রঃ) দাখিল মাদ্রাসা,আটিয়া
দর্শনীয় স্থান
আতিয়া মসজিদ, আদম কাশ্মিরী মাজার
উল্লেখযোগ্য ব্যক্তি
আদম কাশ্মিরী
শ্রীকালহস্তি কলমকারি
শ্রীকলাহস্তি কালামকারি কালামকারী রচনার একটি স্টাইল যা কোনো ফ্যাব্রিকের উপর রঙ্গিন হাতের চিত্রকর্মের সাথে জড়িত। এটি ভারতের অন্ধ্র প্রদেশ রাজ্যের চিত্তুর জেলার শ্রীকালাহাটিতে উৎপাদিত হয়। এটি ভৌগোলিক সূচকের জিনিসপত্র (নিবন্ধকরণ এবং সুরক্ষা) আইন, ১৯৯৯ দ্বারা হস্তশিল্পের আওতায় অন্ধ্রপ্রদেশের একটি ভৌগোলিক সূচক হিসাবে নিবন্ধিত হয়েছিল।
ইতিহাস
বিজয়নগর সাম্রাজ্যের যুগে কালামকারীর অস্তিত্ব ঘটেছিল।
কলমকারি কাজ
কলমকরির শ্রীকালাহস্তি শৈলীটি ভারতে উপস্থিত কলমকারি রচনার দুটি শৈলীর মধ্যে একটি, যার অন্যটি হলো মাচলিপত্নম শৈলী। ফারসি ভাষায় কলম অর্থ হাতে অঙ্কন এবং রঙ করার জন্য কলম ব্যবহৃত হয়। কলমের ব্যবহার দুটি প্রকারে হয়, একটি বাঁশ থেকে আঁকার জন্য এবং অন্যটি আঁকার জন্য। রঙ করার প্রক্রিয়াটিতে ফুল এবং শাকসবজি থেকে নেওয়া প্রাকৃতিক রঞ্জক ব্যবহার হয়। একসাথে পুরো প্রক্রিয়াটির মধ্যে ব্লক তৈরি, কাপড়ে প্রিন্টিং, ধোয়া ইত্যাদির মতো সতেরোটি পদক্ষেপ জড়িত। শ্রীকলাহস্তি রীতিটিতে বেশিরভাগ ধরনের পৌরাণিক কাহিনী এবং মহাকাব্যগুলিতে বর্ণিত গল্পগুলি চিত্রিত হয় এবং এই স্টাইলের শাড়িগুলি এর পাড় এবং পল্লুর জন্য সবচেয়ে বিখ্যাত।
শিল্প প্রচার
তিরুমালা তিরুপতী দেবস্থানের শ্রী ভেঙ্কটেশ্বর ইনস্টিটিউট অফ ট্র্যাডিশনাল স্কাল্পচার অ্যান্ড আর্কিটেকচার (এসভিআইটিএসএ) নতুন শিল্পীদের বিকাশের জন্য কলমকারি চিত্রকলার উপর একটি পেশাদার কোর্স সরবরাহ করেছে। অন্ধ্র প্রদেশ অর্থনৈতিক উন্নয়ন বোর্ড এই ঐতিহাসিক শিল্পের প্রচার, শিল্প চ্যালেঞ্জগুলি সমাধান, দক্ষ মানবসম্পদ প্রশিক্ষণ এবং রফতানির মাধ্যমে রাজস্ব উৎপাদন ও উন্নয়নে উদ্যোগ গ্রহণ করেছিল।
ক্রাসটোজ লাইকেন
ক্রাস্টোজ লাইকেন একধরনের লাইকেন যা একটি ক্রাস্টের (ক্রাস্টোজ) মত অর্থাৎ আস্তরণের  মত জন্মায় এবং এর ধারকের উপর ঘনিষ্ঠভাবে বিস্তৃত থাকে। লাইকেন গঠিত হয় শৈবাল এবং ছত্রাকের একত্রে অবস্থানের ফলে। দুইটি ভিন্ন জীবের এরূপ সহাবস্থানকে মিথোজীবিতা বলে। লাইকনের মিথোজীবিতাকে আংশিক পরজীবীতাও বলা হয়ে থাকে। বিভিন্নপ্রকার লাইকেনের মধ্যে এদের সংখ্যাই তুলনামূলকভাবে বেশি।
ক্রাস্টোজ লাইকেন এর ধারকের (পাথর, গাছ, ফুটপাত অথবা মাটি) সাথে সাধারণত এমনভাবে লেগে থাকে যে ধারককে নষ্ট না করে এদের ধারক থেকে আলাদা করা যায় না। ফোলিয়োজ লাইকেনের সাথে তুলনা করলে বলা যায়, এই লাইকেনের ক্রাস্ট কোনমতে পাতার মত তুলে নিলে নিচে কোন ত্বক (কর্টেক্স) অবশিষ্ট থাকে না; অর্থাৎ এর একটিমাত্র কর্টেক্স রয়েছে। কিন্তু ফোলিয়োজ লাইকেনের ঊর্ধ্ব ও নিম্ন কর্টেক্স উভয়ই রয়েছে। ক্রাস্টোজ লাইকেন সাধারণত চ্যাপ্টা ও ক্ষুদ্রাকার হয়ে থাকে।
নামকরণ
"ক্রাস্টোজ" শব্দটি এসেছে ল্যাটিন শব্দ "crustōsus" থেকে যার অর্থ আস্তরণ (ত্বক) দ্বারা ঢাকা। ক্রাস্টোজ লাইকেন এর ধারককে ঢেকে ফেলে বলে এর এরূপ নামকরণ করা হয়েছে।
শ্রেণিবিভাগের ভিত্তি
লাইকেনকে বিভিন্ন মানদণ্ডের ভিত্তিতে শ্রেণীবিভাগ করা যায়। দেহের বৃদ্ধি পাওয়ার ধরন, আকৃতি ও ধারকের সাথে আটকে থাকার রীতি দেখে লাইকেনকে তিন ভাগে ভাগ করা হয়েছে। এগুলো হচ্ছেঃ ফোলিয়োজ লাইকেন, ফ্রুটিকোজ লাইকেন ও ক্রাস্টোজ লাইকেন।
প্রকারভেদ
লাইকেনসমূহের মধ্যে ফোলিয়োজ এবং ফ্রুটিকোজ লাইকেনের আকার ত্রিমাত্রিক হওয়ায় এদের মধ্যে প্রকারভেদ হওয়ার সম্ভাবনা বেশি। তবে দ্বিমাত্রিক ক্রাস্টোজ লাইকনেও প্রকারভেদ দেখা যায়। যেসমস্ত ক্রাস্টোজ লাইকেন এর ধারকের ভেতর জন্মায় তাদের এন্ডোসাব্সট্রাটাল (endosubstratal) বলে। মাটির উপর ধারকের রং-এর পরিবর্তণ ও লাইকনের স্পোর সৃষ্টিকারী অঙ্গ ব্যতীত কিছুই দেখা যায় না। পাউডারের মত বা দানাদার ক্রাস্টোজ লাইকেনকে বলা হয় লেপ্রোজ এবং এদের থ্যালাসের সীমা অস্পষ্ট থাকে। ক্রাস্টোজ লাইকেনে অল্প সংখ্যক ফাটল থাকলে তাকে অবিচ্ছিন্ন এবং বেশি ফাটল থাকলে তাকে রাইমোস বলে। যে সমস্ত ক্রাস্টোজ লাইকেন প্রজাতি ধারকে খণ্ড খণ্ড হয়ে জন্মায় তাদের অ্যারিওলেট(Areolate) বলে। যেমনঃ Acarospora (অথবা Pleopsidium)। মনে হতে পারে যে, অ্যারিওলেট হচ্ছে রাইমোসের ফাটলের বৃদ্ধির পরিণাম। তবে তাদের মধ্যে মৌলিক পার্থক্য রয়েছে। অ্যারিওলেটের ফাটলের উভয়দিকে ফটোবায়েন্ট কোষ অর্থাৎ সালোকসংশ্লেষণ করতে পারে এমন কোষ রয়েছে কিন্তু রাইমোসে এগুলো ফাটলের একদিকে রয়েছে। আবার অ্যারিওলেটের থ্যালাসের খণ্ড গুলো গোলাকার হলে এদের বুলেট বলে এবং থ্যালাসের প্রান্তের খণ্ড মাঝের খণ্ড থেকে বড় এবং ধারক থেকে কিছুটা বিচ্ছিন্ন হয়ে ফোলিয়োজ লাইকেনের মত দেখালে তাকে লোবেট বলে। যে সমস্ত ক্রাস্টোজ লাইকেন ধারকে নিমজ্জিত থাকে এবং কেবল ফ্রুটিং বডি বাইরে থাকে তাদের এন্ডোলিথিক এবং যেগুলো উদ্ভিদের টিস্যুতে নিমজ্জিত থেকে বড় হতে থাকে তাদের এন্ডোফ্লইডিক অথবা এন্ডোফ্লইডাল বলে। স্কুয়ামুলোজ লাইকেন কি ক্রাস্টোজ লাইকেন নাকি স্বতন্ত্র লাইকেন তা নিয়ে উদ্ভিদবিজ্ঞানীদের মধ্যে মতপার্থক্য রয়েছে।
জলার তিতির
জলার তিতির (বৈজ্ঞানিক নাম: Francolinus gularis) (Swamp Francolin) ফ্যাজিয়ানিডি (Phasianidae) গোত্র বা পরিবারের অন্তর্গত ফ্র্যাঙ্কোলিনাস (Francolinus) গণের এক প্রজাতির বড় তিতির। এরা দক্ষিণ এশিয়ার ভারত ও নেপালের স্থানীয় পাখি। ঐতিহাসিকভাবে বাংলাদেশেও এদের অবস্থান ছিল এবং বর্তমানে সেদেশে এরা আছে কিনা সেবিষয়ে সুনির্দিষ্ট কোন তথ্যপ্রমাণ নেই। প্রায় ১ লক্ষ ২২ হাজার বর্গ কিলোমিটারএলাকা জুড়ে এদের আবাস। গত কয়েক দশক ধরে এদের সংখ্যা আশঙ্কাজনক হারে কমে যাচ্ছে। আই. ইউ. সি. এন. এই প্রজাতিটিকে Vulnerable বা ঝুঁকিপূর্ণ বলে ঘোষণা করেছে। সারা বিশ্বে আনুমানিক ১০০০০ থেকে ১৯৯৯৯টি জলার তিতির রয়েছে।
বিস্তৃতি
বাংলাদেশ, ভারত ও নেপাল জলার তিতিরের প্রধান আবাসস্থল। ব্রহ্মপুত্র ও গঙ্গা বা পদ্মা নদীর অববাহিকা জুড়ে এদের বিস্তৃতি। নেপালে এদের মূল অবস্থান তরাইয়ে। উত্তর ভারতের উত্তর প্রদেশ, বিহার, পশ্চিম বঙ্গ, সিকিম থেকে শুরু করে মেঘালয়, আসাম ও অরুনাচল প্রদেশ পর্যন্ত এদের বিস্তৃতি। বাংলাদেশে এরা একসময় বেশ ভাল অবস্থায় ছিল। সেদেশের পদ্মা ও মেঘনা নদীর অববাহিকা এদের প্রধান আবাস ছিল। অতীতে চট্টগ্রাম, পার্বত্য চট্টগ্রাম, সুন্দরবন, ঢাকা, ময়মনসিংহ (গারো পাহাড়), সিলেট, কুমিল্লা, নোয়াখালী, বরিশাল, যশোর প্রভৃতি অঞ্চলে জলার তিতির দেখার নজির লিপিবদ্ধ করা হয়েছে। ১৯৮২ সালে বাংলাদেশে এদের শেষ দেখা গেছে। ১৯৯৮ সালে ময়মনসিংহের গজনীতে এদের দেখা গেছে বলে দাবি করা হলেও সে বিষয়ে প্রয়োজনীয় তথ্যপ্রমাণ নেই। বাংলাদেশের সিলেটে নাকি এক অদ্ভুত উপায়ে জলার তিতিরের ডিম ফুটানো হত। পেটের সাথে কাপড় বেঁধে তাতে ডিম নিয়ে মানুষ দিনরাত ঘুরে বেড়াত। তাতে ডিম ফুটে ছানা বের হত।
সাম্প্রতিক সময়ে বাংলাদেশ সহ ভারতের মেঘালয় আর সিকিমে জলার তিতির দেখতে পাওয়ার কোন নজির নেই। ভারতের তেরাইয়ের তৃণভূমিতে জলার তিতিরের প্রাচুর্য নেপালে এদের সংখ্যা সম্পর্কে পূর্বেকার ধারণা বদলে দিয়েছে।
বিবরণ
এশীয় তিতিরদের মধ্যে জলার তিতির সবচেয়ে বড় আকৃতির। লম্বা পায়ের জন্যে এদের একই গণের অন্যান্য প্রজাতি থেকে খুব সহজেই আলাদা করা যায়। এদের পিঠ ও ডানা কালচে-বাদামী পালক দ্বারা আবৃত। মাথা ও ঘাড় একই রঙের পালক দ্বারা আবৃত। পিঠে অনেক মিহি সাদা ডোরা থাকে। অন্যসব তিতির প্রজাতির মতোই এদের পেটে ও বুকে মোটা মোটা উজ্জ্বল সাদা দাগ থাকে। সাদা মোটা ভ্রু দেখা যায়। ঠোঁটের গোড়া ও চোখের কোলও সাদা। গলা লালচে-কমলা। পা লালচে। স্ত্রী ও পুরুষ তিতির দেখতে একই রকম। তবে পায়ের গাঢ় রঙ আর পায়ের পেছনের আঙ্গুল দেখে সহজেই পুরুষ তিতিরকে শনাক্ত করা যায়। জলার তিতিরের দৈর্ঘ্য কমবেশি ৩৭ সেন্টিমিটার।
আচরণ
জলার তিতির প্রধানত জলার তৃণভূমি বা নদীসংলগ্ন তৃণভূমি পছন্দ করে। এছাড়া বনসংলগ্ন ঘাসভূমি কিংবা ঝোপঝাড়েও বিচরণ করে। এছাড়া ধানক্ষেত বা আখক্ষেতেও চরে বেড়ায়। এদের লম্বা পা জলায় চলাফেরা করার উপযোগী।
বীজ ও নরম উদ্ভিদাংশ এদের প্রধান খাবার। এছাড়া শামুক, ঝিনুক, পোকামাকড়, কেঁচো, চিংড়ি, ছোট মাছ ও কাঁকড়া এদের খাদ্যতালিকার অন্তর্ভুক্ত। এদের ডাক অনেকটা তীক্ষ্ন চুঁইল্-চুঁইল্-চুঁইল যা অনেক দ্রুত, গড়ে প্রতি আট সেকেন্ডে দশবার ডাকে। প্রজনন ঋতু স্থানভেদে ফেব্রুয়ারির শুরু থেকে জুন মাস পর্যন্ত। বাসা বানানো হয় প্রধানত ঘাসবনে। ঘাস আর আগাছা দিয়ে শক্তপোক্ত গোলাকার বাসা বানানো হয়। বাসায় ২-৮টি (গড়ে ৪টি) ডিম পাড়ে।
দ্য আনসেন্সরড লাইব্রেরি
দ্য আনসেন্সরড লাইব্রেরি হলো একটি মাইনক্রাফ্ট সার্ভার এবং ম্যাপ যা রিপোর্টার্স উইদাউট বর্ডার্স দ্বারা প্রকাশিত এবং ব্লকওয়ার্কস, ডিডিবি বার্লিন, এবং মিডিয়ামংকস দ্বারা তৈরিকৃত। এটি দেশে পাশকাটিয়ে সেন্সরশিপ করার একটি প্রয়াস হিসাবে নির্মিত মানচিত্র। গ্রন্থাগারে মেক্সিকো, রাশিয়া, ভিয়েতনাম, সৌদি আরব এবং মিশর থেকে নিষিদ্ধ প্রতিবেদন রয়েছে। প্রতিটি দেশকে একটি সম্পূর্ণ শাখা দেওয়া হয়, যার প্রত্যেকটিতে বেশ কয়েকটি নিষিদ্ধ নিবন্ধ রয়েছে। লাইব্রেরিটি মার্চ ১২ ২০২০ বিশ্ব সাইবার সেন্সরশিপ প্রতিরোধ দিবস, এ প্রকাশিত হয়েছিল। বর্তমানে, পাঠাগারটি অ্যাক্সেসের দুটি উপায় হলো অফিশিয়াল ওয়েবসাইট থেকে একটি ম্যাপ ডাউনলোড করা বা তাদের মাইনক্রাফ্ট সার্ভারের সাথে সংযোগ স্থাপন করা।
নকশা
গ্রন্থাগারটি একটি নিওক্লাসিক্যাল আর্কিটেকচারাল স্টাইল ব্যবহার করে নির্মিত একটি বৃহৎ আকারের প্রকল্প। এটি নিউ ইয়র্ক পাবলিক লাইব্রেরির মতো সুপ্রতিষ্ঠিত প্রতিষ্ঠানের অনুরূপ হওয়ার পাশাপাশি প্রকল্পটি নষ্ট করার লক্ষ্যে কর্তৃত্ববাদী কাঠামোগুলিকে স্টাইলিস্টিকভাবে ইঙ্গিত করেছে। লাইব্রেরিতে ১২.৫ মিলিয়ন মাইনক্রাফ্ট ব্লক ব্যবহার করা হয়েছে।
গঠন
লাইব্রেরিটি পাঁচটি দেশের প্রত্যেকটির পাশাপাশি রিপোর্টার্স উইদাউট বর্ডার্স একটি পৃথক উইং রয়েছে, যার মধ্যে বেশ কয়েকটি নিবন্ধ রয়েছে, নিবন্ধগুলো ইংরেজি এবং মূল ভাষায় লেখা রয়েছে। গ্রন্থাগারের ভিতরে থাকা পাঠ্যগুলি ইন-গেমের বইয়ের আইটেমগুলিতে রয়েছে, যা একাধিক খেলোয়াড় একসাথে পড়ার জন্য স্ট্যান্ডে রেখে দেওয়া যেতে পারে। এই নিবন্ধগুলিতে সেন্সরশিপ, অন্যায্য শাস্তি এবং লেখকের সরকারের অন্যান্য সমালোচনা নিয়ে আলোচনা করা হয়। প্রতিটি দেশের কক্ষের অভ্যন্তরীণ আর্কিটেকচার প্রতিটি দেশের অনন্য পরিস্থিতি এবং সাংবাদিকতার চ্যালেঞ্জের প্রতীক। অধিকন্তু, পাঠাগারটিতে প্রেস ফ্রিডম ইনডেক্স এবং সূচক দ্বারা আওতাভুক্ত প্রতিটি দেশের প্রেসের স্বাধীনতার বর্তমান অবস্থার তালিকাভুক্ত একটি কেন্দ্রীয় কক্ষ রয়েছে এবং মেক্সিকান বিভাগে সাংবাদিকদের স্মৃতিসৌধ রয়েছে যারা তাদের লেখার কারণে নিহত হয়েছিল। মোট, লাইব্রেরিতে ২০০ টিরও বেশি বিভিন্ন বই রয়েছে।
কোভিড-১৯ কক্ষ
কোভিড-১৯ বিষয়কে ঘিরে প্রেসের স্বাধীনতার বিষয়গুলি কভার করার জন্য গ্রন্থাগারে একটি অতিরিক্ত কক্ষ যুক্ত করা হয়েছিল। এতে প্রতিটি দেশে ভাইরাসের প্রতিবেদন কীভাবে প্রভাবিত হয়েছে তা দেখানো হয়েছে। এটিতে ১০টি দেশের (ব্রাজিল, চীন, মিশর, হাঙ্গেরি, ইরান, মায়ানমার, উত্তর কোরিয়া, রাশিয়া, থাইল্যান্ড এবং তুর্কমেনিস্তান) বই রয়েছে।
সমালোচনা
প্রবর্তনের পরে, প্রকল্পটি সোশ্যাল মিডিয়া প্ল্যাটফর্মগুলিতে ভাইরাল হয়ে যায় এবং বিভিন্ন মিডিয়া আউটলেটগুলিতে প্রদর্শিত হয়েছে বিবিসি, ডিডাব্লু নিউজ , সিএনবিসি , সিএনএন , টেক ক্রাঞ্চ , দ্য ভার্জ , গিজমোডো , এনগ্যাজেট , ম্যাসেবল , এবং পিসি গেমার।
২২ জুলাই ২০০৯-এর সূর্যগ্রহণ
২২ জুলাই ২০০৯-এর সূর্যগ্রহণ একবিংশ শতাব্দীর সবচেয়ে দীর্ঘ সময়ের সূর্যগ্রহণ, যা অনেক স্থানে প্রায় ৬ মিনিট ৩৯ সেকেন্ড স্থায়ী হয়। এর কারণে বাংলাদেশ, ভারতসহ নেপাল এবং পূর্ব চীনে পর্যটকদের আগ্রহ দেখা দেয়।
গাসান হামদান
গাসান হামদান একজন ইরাকি কবি। তিনি একজন জ্ঞানী ব্যক্তিও বটে। কবি এবং অনুবাদক হিসেবে তিনি বিখ্যাত।
তিনি অনেক বিখ্যাত কবিদের কবিতা অনুবাদ করেছেন। যেমনঃ রুমি, ফারুগ ফারোখ্‌জদ, সোহরাব সেপারি এবং আহমদ শাম্লো। এসব কবিদের কবিতা তিনি আরবি ভাষায় অনুবাদ করেছেন।
আরো দেখুন
আবু নুয়াস
বৈদ্যুতিক গাড়ি
বৈদ্যুতিক গাড়ি একটি অটোমোবাইল যা এক বা একাধিক বৈদ্যুতিক মোটর দ্বারা চলে এবং রিচার্জেবল ব্যাটারিতে সঞ্চিত শক্তি ব্যবহার করে। ১৮৮০ এর দশকে প্রথম ব্যবহারিক বৈদ্যুতিন গাড়ি তৈরি হয়েছিল। অভ্যন্তরীণ ইঞ্জিন, বিশেষত বৈদ্যুতিক স্টার্টার এবং সস্তা পেট্রোল (পেট্রোল) এবং ডিজেল উৎপাদন শুরু হওয়ার আগে পর্যন্ত ১৯ শতকের শেষদিকে এবং ২০ শতকের গোড়ার দিকে বৈদ্যুতিক গাড়িগুলির জনপ্রিয় ছিল।
২০০৮ সাল থেকে, ব্যাটারিগুলির অগ্রগতির কারণে এবং গ্রিনহাউস গ্যাস নিঃসরণ হ্রাস করার এবং নগরীর বায়ু দূষনের মানের উন্নতি করার ইচ্ছার কারণে বৈদ্যুতিক যানবাহন উৎপাদনে একটি পুনর্জাগরণ ঘটে। বৈদ্যুতিন গাড়ির চার্জিং বিভিন্ন চার্জিং স্টেশনগুলিতে করা যেতে পারে, এই চার্জিং স্টেশনগুলি বাড়ি এবং পাবলিক উভয় জায়গায়ই স্থাপন করা যেতে পারে।
পূর্ণেন্দু পত্রী
পূর্ণেন্দুশেখর পত্রী (ফেব্রুয়ারি ২, ১৯৩১ - মার্চ ১৯, ১৯৯৭) (পূর্ণেন্দু পত্রী নামে সর্বাধিক পরিচিত; ছদ্মনাম সমুদ্রগুপ্ত) একজন বিশিষ্ট ভারতীয় বাঙালি কবি, ঔপন্যাসিক, প্রাবন্ধিক, শিশুসাহিত্যিক, সাহিত্য গবেষক, কলকাতা গবেষক, চিত্র-পরিচালক ও প্রচ্ছদশিল্পী।
জন্ম, শিক্ষা
পূর্ণেন্দু পত্রীর জন্ম বর্তমান পশ্চিমবঙ্গের হাওড়া জেলা র শ্যামপুরের নাকোলে। পিতা পুলিনবিহারী পত্রী, মা নির্মলা দেবী। ম্যাট্রিক পরীক্ষায় উত্তীর্ণ হওয়ার পর পারিবারিক কলহের কারণে পৈতৃক ভিটা ছেড়ে চলে আসেন কলকাতা য়। ১৯৪৯ সালে ইন্ডিয়ান আর্ট কলেজে ভর্তি হন বাণিজ্যিক শিল্পকলা বা কমার্শিয়াল আর্টের ছাত্র হিসেবে। যদিও নানা কারণে এই পাঠক্রম শেষ করা তার পক্ষে সম্ভব হয়নি। ছেলেবেলায় বাগনানের বিশিষ্ট কমিউনিস্ট নেতা অমল গাঙ্গুলির সংস্পর্শে এসে কমিউনিস্ট পার্টি র নানান সাংস্কৃতিক কাজকর্মের সঙ্গে জড়িয়ে পড়েছিলেন। কলকাতায় অভিভাবক কাকা নিকুঞ্জবিহারী পত্রীর চলচ্চিত্র পত্রিকা 'চিত্রিতা' ও সাহিত্যপত্র দীপালি-তে তার আঁকা ও লেখার সূচনা হয়। পঞ্চাশের দশকের শুরুতে কমিউনিস্ট পার্টির সক্রিয় সদস্য হয়ে পড়লে রাজনীতি ও সাহিত্যচর্চা উভয়েই একসঙ্গে চালাতে থাকেন।
প্রকাশনা
১৯৫১ সালে তার প্রথম কাব্যগ্রন্থ একমুঠো রোদ প্রকাশিত হয়। ১৯৫৮ সালে প্রকাশিত প্রথম উপন্যাস দাঁড়ের ময়না মানিক পুরস্কার লাভ করে। তাঁর অন্যান্য কাব্যগ্রন্থগুলি হল শব্দের বিছানা (১৯৭৫), তুমি এলেসূর্যোদয় হয় (১৯৭৬) আমাদের তুমুল হৈ-হল্লা (১৯৮০) ও গভীর রাতের ট্রাঙ্ককল (১৯৮১), আমিই কচ আমিই দেবযানী ইত্যাদি। সাহিত্য গবেষক শিশির কুমার দাশ তাঁর কাব্য সম্পর্কে মন্তব্য করেন, ছন্দের কৌশল, প্রতিমা গঠনের স্পষ্টতা এবং কথনভঙ্গির ঘরোয়া চাল তার কবিতার প্রধান বৈশিষ্ট্য। পূর্ণেন্দু পত্রীর অন্যান্য উপন্যাসের মধ্যে উল্লেখযোগ্য ভোমরাগুড়ি, মালতীমঙ্গল ইত্যাদি। রূপসী বাংলার দুই কবি তার একটি বিখ্যাত প্রবন্ধগ্রন্থ। পূর্ণেন্দু পত্রী কলকাতা সম্বন্ধে প্রায় এক ডজন গ্রন্থ রচনা করেছিলেন। এগুলির মধ্যে উল্লেখযোগ্য শহর কলকাতার আদি পর্ব, বঙ্গভঙ্গ, কি করে কলকাতা হল, ছড়ায় মোড়া কলকাতা, কলকাতার রাজকাহিনী, এক যে ছিল কলকাতা ইত্যাদি। জীবনের শেষপর্বে বঙ্কিমচন্দ্র চট্টোপাধ্যায় কে নিয়ে এক বিশাল গবেষণার কাজ শুরু করেছিলেন। মৃত্যুর পূর্বে ১৯৯৬ সালে তার প্রথম খণ্ড বঙ্কিম যুগ প্রকাশিত হয়। শিশুসাহিত্যেও তিনি ছিলেন এক জনপ্রিয় লেখক। ছোটোদের জন্য লিখেছেন আলটুং ফালটুং, ম্যাকের বাবা খ্যাঁক, ইল্লীবিল্লী, দুষ্টুর রামায়ণ, জুনিয়র ব্যোমকেশ, জাম্বো দি জিনিয়াস, প্রভৃতি হাসির বই। আমার ছেলেবেলা নামে তার একটি স্মৃতিকথাও রয়েছে। সামগ্রিক সাহিত্যকর্মের জন্য পশ্চিমবঙ্গ সরকার তাকে বিদ্যাসাগর পুরস্কারে ভূষিত করেন।
চলচ্চিত্র
১৯৬৫ সালে প্রেমেন্দ্র মিত্রের গল্প অবলম্বনে তার প্রথম চলচ্চিত্র স্বপ্ন নিয়ে মুক্তি পায়। এরপর রবীন্দ্রনাথের কাহিনি অবলম্বনে স্ত্রীর পত্র ও মালঞ্চ সহ পাঁচটি চলচ্চিত্র পরিচালনা করেন তিনি। এছাড়াও নির্মাণ করেন সাতটি তথ্যচিত্র। স্ত্রীর পত্র চলচ্চিত্রটির জন্য তাসখন্দ চলচ্চিত্র উৎসবে শ্রেষ্ঠ চিত্রনির্মাতা ও শ্রেষ্ঠ পরিচালকের পুরস্কার অর্জন করেন। ১৯৭৪ সালে সমরেশ বসুর কাহিনি অবলম্বনে নির্মিত তার ছেঁড়া তমসুক চলচ্চিত্রটিও একাধিক জাতীয় ও আন্তর্জাতিক পুরস্কার লাভ করেছিল।
প্রচ্ছদশিল্পী
সাহিত্য ও চিত্র-পরিচালনা ছাড়াও পূর্ণেন্দু পত্রীর অন্যতম পরিচয় প্রচ্ছদশিল্পী হিসেবে। বাংলা সাহিত্যের শতাধিক ধ্রুপদী গ্রন্থের প্রচ্ছদ অঙ্কন করেছিলেন তিনি। তার অঙ্কিত প্রচ্ছদচিত্রগুলি গুণমানে ও স্বকীয় বৈশিষ্ট্যে বিশেষ স্বাতন্ত্র্যের দাবিদার।
চলচ্চিত্রায়ণ
পরিচালনা:
চিত্রনাট্য:
পল অ্যাডামস
খেলোয়াড়ী জীবন
১৯৯৬-৯৭ মৌসুমে পল অ্যাডামস টেস্টে ৬/৫৫ পেয়েছিলেন। তার পূর্বে ছয় বা ততোধিক উইকেট লাভের ক্ষেত্রে ইনিংসে দক্ষিণ আফ্রিকান স্পিনারদের মধ্যে ১৯৬৩-৬৪ মৌসুমে স্বাগতিক নিউজিল্যান্ডের বিপক্ষে ডেভিড পিথে ৬/৫৮ ও ১৯৫৬-৫৭ মৌসুমে হিউ টেফিল্ড ৬/৭৮ পেয়ে এ সাফল্য অর্জন করেছিলেন।
অবসর
তিনি বলকে বামহাতের দুই আঙ্গুল - বৃদ্ধাঙ্গুলী ও কনিষ্ঠায় নিয়ে অদ্ভুতভাবে বোলিং করতেন। সর্বশেষ টেস্ট খেলার চার বছর ও একদিনের আন্তর্জাতিক খেলার পাঁচ বছর পর ২ অক্টোবর, ২০০৮ তারিখে পেশাদার ক্রিকেট থেকে অবসরের কথা ঘোষণা করেন। ২০১২-১৩ মৌসুমে তিনি কেপ কোবরাস ক্রিকেট দলের কোচের দায়িত্বে ছিলেন।
ডুবাইল ইউনিয়ন
ডুবাইল ইউনিয়ন (ইংরেজি:Dubail Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
ফিলিপাইনের পরিবহন ব্যবস্থা
ফিলিপাইনে পরিবহন অপেক্ষাকৃত অনুন্নত, আংশিকভাবে দেশের পার্বত্য অঞ্চল এবং বিক্ষিপ্ত দ্বীপপুঞ্জের কারণে এবং আংশিকভাবে দেশের অবকাঠামোয় সরকারের অবিচ্ছিন্ন বিনিয়োগের ফলে। সাম্প্রতিক বছরগুলিতে, ফিলিপাইন সরকার বিভিন্ন অবকাঠামোগত প্রকল্পের মাধ্যমে দেশে পরিবহন ব্যবস্থার উন্নতির জন্য পদক্ষেপ নিচ্ছে। জিপনি ফিলিপাইনের প্রচলিত সবচেয়ে জনপ্রিয় গণপরিবহন ব্যবস্থা, এগুলো ফিলিপাইন সংস্কৃতির একটি সর্বব্যাপী প্রতীক হয়ে উঠেছে। দেশের গন পরিবহনের অন্য আরেকটি জনপ্রিয় ব্যবস্থা হল মোটরচালিত ত্রিচাকার গাড়ী; এগুলি গ্রামীণ অঞ্চলে বিশেষত প্রচলিত। ট্রেনগুলি দেশে বিশেষত ম্যানিলার শশব্যস্ততাপূর্ণ মেট্রোপলিসে জনসাধারণের যাতায়াতের একটি জনপ্রিয় মাধ্যম হয়ে উঠছে। ফিলিপাইনের তিনটি প্রধান রেল নেটওয়ার্ক রয়েছে: ম্যানিলা লাইট রেল ট্রানজিট ব্যবস্থাটি লাইন ১ এবং লাইন ২ এর সমন্বয়ে গঠিত, ম্যানিলা মেট্রো রেল ট্রানজিট ব্যবস্থাটি লাইন ৩ দ্বারা গঠিত যা কেবলমাত্র মেট্রো ম্যানিলায় সেবা দেয় এবং ফিলিপাইনের জাতীয় রেলওয়ে কর্তৃক পরিচালিত পিএনআর মেট্রো কমিউটার লাইনটি মহানগর এবং লুসোনে কিছু অংশেও কাজ করে। ভিসায়াতে বাষ্প ইঞ্জিনগুলি দেখতে পাওয়া যায় যেগুলি সেন্ট্রাল আজুকারেরার মতো চিনি কলে দেখতে পাওয়া যায়। ট্যাক্সি ও বাসগুলিও শহরাঞ্চলে গণপরিবহনের গুরুত্বপূর্ণ ব্যবস্থা।
সড়ক
ফিলিপাইনে সড়ক রয়েছে, যার মধ্যে ৮৩% বাঁধানো এবং  ১৭% কাঁচা রাস্তা। ২০১৪ সালের হিসাবে, সড়ক নেটওয়ার্কটিতে রয়েছে:
১৯৪০ সালে, সারা দেশে সড়ক ছিল, যার অর্ধেকই ছিল মধ্য এবং দক্ষিণ লুসোনে। সড়কটিতে ৫০,০০০ হাজার যান চলাচল করে।
রাস্তার শ্রেণিবিন্যাস মূলত প্রশাসনিক দায়িত্বের উপর ভিত্তি করে (বারানগে বাদে), অর্থাৎ, সরকারী কোন স্তরের রাস্তাগুলি নির্মিত এবং অর্থায়িত করা হয়েছে। বারানগের বেশিরভাগ কাঁচা গ্রামীণ সড়ক পূর্বে গণপূর্ত ও মহাসড়ক বিভাগ (ডিপিডাব্লুএইচ) কর্তৃক নির্মিত হয়েছে, তবে এই রাস্তাগুলি রক্ষণাবেক্ষণের জন্য দায়িত্ব স্থানীয় সরকার ইউনিট এ স্থানান্তরিত হয়েছে। ফার্ম-টু-মার্কেট রাস্তাগুলি এই বিভাগের অধীনে আসে এবং কয়েকটি কৃষি সংস্কার বিভাগ এবং কৃষি বিভাগ দ্বারা অর্থায়ন করা হয়।
মহাসড়ক
ফিলিপাইনের মহাসড়কগুলির মধ্যে জাতীয় সড়কগুলিও অন্তর্ভুক্ত রয়েছে যে তিন ধরনের শ্রেণীতে বিভক্ত করা যায়: জাতীয় প্রাথমিক, জাতীয় মাধ্যমিক এবং জাতীয় তৃতীয় পর্যায়ের সড়ক।
প্যান-ফিলিপাইন মহাসড়ক হল ৩,৫১৭ কিলোমিটারের (২,১৮৫ মাইল) রাস্তা, সেতু এবং ফেরি সেবার একটি নেটওয়ার্ক যা ফিলিপাইনের মূল পরিবহনের মেরুদণ্ড হিসাবে পরিবেশিত হয় এবং এটি করা লুসোন, সামার, লেইতে এবং মিন্দানাও দ্বীপগুলিকে সংযুক্ত করে। মহাসড়কের উত্তর ট্যার্মিনাসটি লাওগ এ, এবং দক্ষিণ টার্মিনাসটি জামবআংগা সিটিতে রয়েছে। এপিফ্যানিও দে লস সান্টোস অ্যাভিনিউ (ইডিএসএ) ফিলিপাইনের অন্যতম পরিচিত মহাসড়ক, মহাসড়কটি ফিলিপাইনের জাতীয় রাজধানী অঞ্চলকে সেবা পরিবেশন করে, এটি মহানগরের একটি গুরুত্বপূর্ণ মহাসড়ক হিসাবেও কাজ করে। এভিনিউটি অঞ্চলটির ১৭ টি জনবসতির ৬ টির মধ্যে দিয়ে যায়, যথা, ক্যালোকান শহর, কুইজন সিটি, মান্দালুয়ং, সান জুয়ান, মাকাতি এবং পাসেই। এপিফ্যানিও দে লস সান্টোস অ্যাভিনিউ হল মহানগরের দীর্ঘতম মহাসড়ক এবং গড়ে ২.৩৪ মিলিয়ন যানবাহন পরিচালনা করে। কমনওয়েলথ অ্যাভিনিউও মহানগরীর একটি গুরুত্বপূর্ণ মহাসড়ক, এটি কুইজন সিটি অঞ্চলে পরিবহন সেবা পরিবেশন করে এবং এর দৈর্ঘ্য ১২.৪ কিমি (৭.৭ মাইল)। মেট্রো ম্যানিলার অন্যান্য গুরুত্বপূর্ণ মধ্যবর্তী সড়ক যেগুলো ফিলিপাইন মহাসড়ক নেটওয়ার্কের অংশ এমনগুলোর মধ্যে রয়েছে এস্পেনা বুলেভার্ড, কুইজন অ্যাভিনিউ, টাফ্ট অ্যাভিনিউ, এবং আলাব্যাং – জাপোট সড়ক।
মেট্রো ম্যানিলার বাইরে, ম্যাক আর্থার মহাসড়ক মেট্রো ম্যানিলাকে মধ্য ও উত্তর লুসোনের প্রদেশগুলির সাথে সংযুক্ত করে। এটি ফিলিপাইন মহাসড়ক নেটওয়ার্কের এন১ (ক্যালোকান থেকে গুইগুইন্টো) এবং এন২ (গুইগুইন্টো থেকে উত্তর দিকে লাওগ পর্যন্ত) উভয়েরই একটি উপাদান এবং মেট্রো ম্যানিলার ধমনী সড়ক নেটওয়ার্কের রেডিয়াল রোড ৯ (আর-৯)। কেনন সড়ক এবং অ্যাসপিরাস-পালিস্পিস মহাসড়ক উভয়ই প্রধান সড়ক যা বাগুইও থেকে এসেছে। আগুইনালডো মহাসড়ক, জোস পি. লরেল মহাসড়ক, ম্যানিলা দক্ষিণ সড়ক এবং কালাম্বা পাগসানজান সড়ক (ম্যানিলা পূর্ব সড়কের অংশ) ক্যালবারজোন অঞ্চলের প্রধান সড়ক। আন্দায়া মহাসড়ক (এন ৬৮) কুইজন প্রদেশটি বিকল অঞ্চলের সাথে সংযুক্ত করে। সেবু সিটি এ অবস্থিত হল কোলন স্ট্রিট, যা দেশের প্রাচীনতম জনসাধারণের যাতায়াতের পথ হিসাবে বিবেচিত হয়। মিন্দানাওয়ের প্রধান রাজপথগুলির মধ্যে রয়েছে সাইরে মহাসড়ক, বুটুয়ান ক্যাগায়ান দে ওরো – ইলিগান সড়ক, সুরিগাও – দাভাও কোস্টাল রোড, দাবাও কোটাবাটো রোড এবং মারিয়া ক্লারা এল. লোব্রেগেট মহাসড়ক। শক্তিশালী প্রজাতন্ত্র নৌ মহাসড়ক রোল-অন / রোল-অফ ফেরিগুলির একটি সিরিজের মাধ্যমে অনেকগুলি দ্বীপের সড়কের নেটওয়ার্ককে সংযুক্ত করেছে, কিছু বরং ছোট দূরত্ব এবং কিছু বড় জাহাজ যা বেশ কয়েক ঘণ্টা বা তার বেশি সময়ে ভ্রমণ করতে পারে।
এক্সপ্রেসওয়ে
ফিলিপাইনের অসংখ্য এক্সপ্রেসওয়ে রয়েছে এবং সেগুলির বেশিরভাগটি দেশের মূল দ্বীপ লুসোন এ অবস্থিত। দেশের প্রথম এক্সপ্রেসওয়ে ব্যবস্থাগুলি হল উত্তর লুসোন এক্সপ্রেসওয়ে যা আগে উত্তর ডাইভার্সন রোড নামে পরিচিত ছিল এবং দক্ষিণ লুসোন এক্সপ্রেসওয়ে যা আগে দক্ষিণ সুপার হাইওয়ে হিসাবে পরিচিত ছিল। দুটিই ফের্দিনান্দ মার্কোস রাষ্ট্রপতি থাকাকালীন ১৯৭০-এর দশকে নির্মিত হয়েছিল।
উত্তর লুসোন এক্সপ্রেসওয়েটি (এনএলএক্স) একটি ৪ থেকে ৮-লেনের সীমিত প্রবেশ টোল এক্সপ্রেসওয়ে যা কেন্দ্রীয় লুসোন অঞ্চলের প্রদেশগুলিতে মেট্রো ম্যানিলাকে সংযুক্ত করে। এক্সপ্রেসওয়েটি ইডিএসএ এর সাথে ক্লোভারলিফ ইন্টারচেঞ্জের মাধ্যমে কুইজন সিটিতে শুরু হয়। এরপরে এটি বুলাকান এবং পাম্পাঙ্গা প্রদেশের বিভিন্ন শহর এবং পৌরসভাগুলির মধ্য দিয়ে যায়। এক্সপ্রেসওয়েটি মাবালাকটে গিয়ে শেষ হয় এবং ম্যাকআর্থার মহাসড়কের সাথে মিশে গেছে, যা মধ্য এবং উত্তর লুজনের বাকী অংশ উত্তর দিকে অব্যাহত রয়েছে।
দক্ষিণ লুসোন এক্সপ্রেসওয়ে (এসএইএলএক্স) দেশের আরেকটি গুরুত্বপূর্ণ এক্সপ্রেসওয়ে, এটি লুসোনের দক্ষিণ অংশে অবস্থিত। এক্সপ্রেসওয়েটি হল দুটি এক্সপ্রেসওয়ের একটি নেটওয়ার্ক যা মেট্রো ম্যানিলা কে অঞ্চল ৪-এ প্রদেশের দক্ষিণ অংশে লুসোনের এর সাথে সংযুক্ত করে। এটি ম্যানিলার প্যাকো জেলা থেকে শুরু হয়ে মেট্রো ম্যানিলার ম্যানিলা, মাকাতী, পাসেই, পারানেক, তাগুইগ এবং মুনটিনলুপা দিয়ে যায়; লাগুুনাায় সান পেড্রো, বিনান; কাভিতে এ কারমোনা, তারপরে আবার লাগুনা প্রদেশের বিয়ান, সান্তা রোজা, ক্যাবুয়াও এবং ক্যালাম্বায় রূপান্তরিত হয় এবং সান্তো টমাস, বাটাঙ্গাসে শেষ হয়। সুবিক-ক্লার্ক-টারলাক এক্সপ্রেসওয়েটি আরেকটি এক্সপ্রেসওয়ে যা কেন্দ্রীয় লুসোন অঞ্চলে সেবা পরিবেশন করে, এক্সপ্রেসওয়েটি মাবালাক্যাট ইন্টারচেঞ্জের মাধ্যমে উত্তর লুসোন এক্সপ্রেসওয়ের সাথে যুক্ত। এর দক্ষিণ টার্মিনাসটি জাম্বালেসের সুবিক বে ফ্রিপোর্ট জোনে অবস্থিত, এটি ক্লার্ক ফ্রিপোর্ট জোনের মধ্য দিয়ে যায় এবং এর উত্তর টার্মিনাসটি ব্রিজিতে অবস্থিত। তারালাক সিটিতে আমুকাও অবস্থিত। এক্সপ্রেসওয়েটি নির্মাণ কাজ এপ্রিল ২০০৫ সালে শুরু হয়েছিল এবং তিন বছর পরে জনসাধারণের জন্য উন্মুক্ত করা হয়েছিল।
খুসরুওয়াইয়া মসজিদ
খুসরুওয়াইয়া মসজিদ (جَامِع الْخُسْرُوِيَّة; Hüsreviye Camii  ) সিরিয়ার আলেপ্পোর একটি মসজিদ। মসজিদটি সিটাডেলের দক্ষিণ-পূর্বে অবস্থিত। সুলতান প্রথম সুলাইমানের আমলে নির্মিত হয়েছে। আলেপ্পোর গভর্নর থাকাকালীন সময়ে হুররেভ পাসা দ্বারা মসজিদটি নির্মিত হয়।
ফিলিপাইনের পরিবহন ব্যবস্থা
এক্সপ্রেসওয়ে
ফিলিপাইনের সরকার এবং অন্যান্য বেসরকারী খাতগুলি সরকারী-বেসরকারী অংশীদারিত্বের মাধ্যমে নতুন এক্সপ্রেসওয়ে নির্মাণের জন্য আরও পরিকল্পনা এবং প্রস্তাব তৈরি করছে।
খুসরুওয়াইয়া মসজিদ
২০১৪ সালের গ্রীষ্মে আলেপ্পোর যুদ্ধের সময় সশস্ত্র আল কায়েদা সংযুক্ত সন্ত্রাসী বা সরকার নিয়ন্ত্রিত আসাদ সন্ত্রাসী গোষ্ঠী দ্বারা মসজিদটি ক্ষতিগ্রস্ত হয় এবং ২০১৫ সালের সিরীয় গৃহযুদ্ধে সময় আবার মসজিদটি ক্ষতিগ্রস্ত হয়।
ফিলিপাইনের পরিবহন ব্যবস্থা
রেল যোগাযোগ
ফিলিপাইনের রেল পরিবহনের মধ্যে অন্তর্ভুক্ত রয়েছে তিনটি দ্রুত ট্রানজিট লাইন এবং একটি কমিউটার রেল লাইন পরিষেবা ম্যানিলা লাইট রেল ট্রানজিট ব্যবস্থা (লাইন ১ ও ২), ম্যানিলা মেট্রো রেল ট্রানজিট ব্যবস্থা (লাইন ৩) এবং পিএনআর মেট্রো দক্ষিণ কমিউটার লাইন। ২০১৭ সালের ৭৭ কিলোমিটার থেকে ২০২২ সালের মধ্যে ৩২০ কিলোমিটারেরও বেশি বাড়ানোর পরিকল্পনা রয়েছে সরকারের।
খুসরুওয়াইয়া মসজিদ
স্থাপত্য
বাম|থাম্ব| [[আলেপ্পো|আলেপ্পোর সিটাডেল থেকে মসজিদের ছবি]] কমপ্লেক্সটিতে একটি মসজিদ, একটি মাদ্রাসা, ভ্রমণকারীদের জন্য কক্ষ, একটি পাবলিক রান্নাঘর, দোকান এবং অন্যান্য সুযোগসামগ্রী ছিল। খ্যাতনামা স্থপতি মিমার সিনান খুসরুওয়াইয়া কমপ্লেক্সটির নকশা করেন।
ফিলিপাইনের পরিবহন ব্যবস্থা
রেল যোগাযোগ
ম্যানিলা লাইট রেল ট্রানজিট ব্যবস্থা বা এলআরটিএ সিস্টেম হল দ্রুত পরিবহন ব্যবস্থা যা মেট্রো ম্যানিলা অঞ্চলে সেবা দিচ্ছে, এটি দক্ষিণ-পূর্ব এশিয়ার প্রথম মেট্রো ব্যবস্থা। ব্যবস্থাটি ২০১২ সালে প্রতিদিন মোট ৯২৮,০০০ যাত্রী সেবা দিয়েছিল। এর ৩১ টি স্টেশন বেশিরভাগ এলিভেটেড ট্র্যাকের ৩১ কিলোমিটার (১৯ মাইল)  বরাবর দুটি লাইন গঠন করেছে: মূল লাইন ১ এবং আরও আধুনিক লাইন ২ যা ক্যালোকান, ম্যানিলা, মারিকিনা, পাসেই, সান জুয়ান এবং কুইজন সিটি শহরগুলির মধ্য দিয়ে যায়। এলআরটিএ ব্যবস্থা ছাড়াও, ম্যানিলা মেট্রো রেল ট্রানজিট ব্যবস্থা মেট্রো ম্যানিলাতেও সেবা দেয়। মেট্রো ম্যানিলার অন্যতম প্রধান সড়ক পথ এপিফ্যানিও দে লস সান্টোস অ্যাভিনিউ (ইডিএসএ) বরাবর এই ব্যবস্থাটি অবস্থিত। এটির ১৬.৯৫ কিলোমিটার ট্র্যাক জুড়ে ১৩ টি স্টেশন রয়েছে যা একটি একক লাইন তৈরি করে আর এটিই লাইন ৩ যা মাকাতী, ম্যান্ডালিয়ং, পাসেই এবং কুইজন সিটি শহরগুলির মধ্য দিয়ে যায়। ব্যবস্থাটির কয়েকটি স্টেশনে সহজেই প্রবেশের জন্য চলন্ত সিঁড়ি এবং লিফটের সাথে পুনঃনির্মাণ করা হয়েছে এবং যাত্রী সংখ্যা বেড়েছে। ২০০৪ সালের মধ্যে, লাইন তিনটির মধ্যে লাইন ৩-এ সর্বাধিক যাত্রী ছিল, যেখানে প্রতিদিন ৪০০,০০০ যাত্রী ছিল।
ফিলিপাইন জাতীয় রেলপথ (পিএনআর) একটি কমীউটার লাইন পরিচালনা করে যা মেট্রো ম্যানিলা থেকে দক্ষিণে লাগুনার দিকে যায়, ফিলিপাইনের একটি রাষ্ট্রায়ত্ত রেলওয়ে ব্যবস্থা, প্রতিষ্ঠিত হয়েছিল স্পেনীয় ঔপনিবেশিক সময়ে। এটি লুসোন-এ পরিষেবা সরবরাহ করত, ম্যানিলার সাথে উত্তর এবং দক্ষিণ লুসোনকে সংযুক্ত করে। ১৯৮৮ সালে উত্তর লুসোনে রেলপথটি ব্যবহার বন্ধ হয়ে যায় এবং পরে বিকলের পরিষেবাগুলি বন্ধ হয়ে যায় যদিও দক্ষিণের লাইনটি পুনরুদ্ধারের পরিকল্পনা ২০১৫ সাল পর্যন্ত ছিল। পানায় রেলপথ এমন একটি সংস্থা যা ১৯৮৯ সাল পর্যন্ত পানায় এবং দ্বিতীয় বিশ্বযুদ্ধের সময় পর্যন্ত সেবুতে রেললাইন পরিচালনা করেছিল।
জলপথ
৩,২১৯ কমি; অগভীর মাঝারি জাহাজের (১.৫ মিটারের কম) মধ্যেই সীমাবদ্ধ।
ফেরি সেবা
এটি একটি দ্বীপ দেশ হওয়াতে ফেরি পরিষেবাগুলি পরিবহনের একটি গুরুত্বপূর্ণ মাধ্যম। বড় বড় কার্গো জাহাজ থেকে শুরু করে ছোট পাম্প বোট পর্যন্ত অনেক ধরনের নৌযান ব্যবহৃত হয়। কিছু ভ্রমণ বড় রাত্রিকালীন ফেরিতে এক বা দুই দিনের জন্য স্থায়ী হয় যেমন যারা ২গো ট্রাভেল দ্বারা ভ্রমণ করে, অন্য ভ্রমণগুলি ১৫ মিনিটেরও কম সময় স্থায়ী হতে পারে, যেমন যারা খোলা আকাশ পাম্প নৌকাগুলি দ্বারা ইলোইলো স্ট্রেট অতিক্রম করে।
ফিলিপাইনে অসংখ্য শিপিং সংস্থা রয়েছে। উল্লেখযোগ্য কোম্পানিগুলোর মধ্যে অন্তর্ভুক্ত ২গো ট্রাভেল (সুপারফেরি এবং নিগ্রোস নেভিগেশন এর উত্তরসূরি) এবং ট্রান্স-এশিয়া শিপিং লাইনস।
বন্দর এবং পোআশ্রয়
ব্যস্ততম বন্দরটি হল ম্যানিলা বন্দর, বিশেষত ম্যানিলা আন্তর্জাতিক কার্গো টার্মিনাল এবং ইভা ম্যাকাপাগাল পোর্ট টার্মিনাল, উভয়ই ম্যানিলা এর জেটি অঞ্চলে অবস্থিত। শশব্যস্ততা বন্দর এবং জেটি সহ অন্যান্য শহরের মধ্যে রয়েছে বাকলোদ সিটি, বাতাঙ্গাস সিটি, ক্যাগায়ান ডি ওরো, সেবু সিটি, দাভাও সিটি, বুটুয়ান, ইলিগান, ইলাইলো সিটি, জোলো, লেগাজপি সিটি, লুসেনা সিটি, পুয়ের্তো প্রিন্সেসা, সান ফার্নান্দো, সুবিক, জামবোয়াঙ্গা সিটি, কোটাবাটো সিটি, জেনারেল সান্টোস সিটি, অ্যালেন, অর্মক, ওজামিজ, সুরিগাও এবং তাগবিলারান। এর মধ্যে বেশিরভাগ টার্মিনালগুলি শক্তিশালী প্রজাতন্ত্র নৌ মহাসড়ক নিয়ে গঠিত, রাষ্ট্রপতি গ্লোরিয়া মাকাপাগাল আরোইয়ো-এর অধীনে একটি নৌ ব্যবস্থার ধারণা যেখানে স্থল যানবাহনগুলি বিভিন্ন দ্বীপের মধ্য দিয়ে যেতে রোল-অন/রোল অফ (রো-রো) ফেরি ব্যবহার করতে পারে।
বিমানবন্দর
ম্যানিলা, ইলোইলো, সেবু, দাভাও, ক্লার্ক, সুবিক, জামবোয়াঙ্গা এবং লাওআগ হল দেশটিতে আন্তর্জাতিক প্রবেশদ্বার, ম্যানিলার নিনয় একুইনো আন্তর্জাতিক বিমানবন্দর (এনএআইএ) দেশটির প্রধান প্রবেশদ্বার।
ক্লার্ক আন্তর্জাতিক বিমানবন্দরও দেশের একটি প্রধান প্রবেশদ্বার, নিনয় অ্যাকিনো আন্তর্জাতিক বিমানবন্দর বন্ধ করার পরিকল্পনা নিয়ে মূলত নিনয় অ্যাকিনো আন্তর্জাতিক বিমানবন্দরের স্থলে এটিকে দেশের প্রধান বিমানবন্দর হিসাবে প্রতিস্থাপনের পরিকল্পনা করা হয়েছিল। বিমানবন্দরটি বেশিরভাগ স্বল্প ব্যয়ের বিমান পরিবেশন করে যা নিনয় অ্যাকিনো আন্তর্জাতিক বিমানবন্দরে নেওয়া চার্জের তুলনায় স্বল্প অবতরণ ফি গ্রহণ করে।
ফিলিপাইনের অন্যান্য গুরুত্বপূর্ণ বিমানবন্দরগুলি হল লাপু-লাপু সিটি, সেবু-এর ম্যাক্তান-সেবু আন্তর্জাতিক বিমানবন্দর;  কাবাতুয়ান, ইলোইলো-এর ইলাইলো আন্তর্জাতিক বিমানবন্দর; দাভাও সিটি-এর ফ্রান্সিসকো ব্যাঙ্গয় আন্তর্জাতিক বিমানবন্দর;  জামবয়াংগা সিটি-এর জামবয়াংগা আন্তর্জাতিক বিমানবন্দর এবং জেনারেল সান্টোস সিটি-এর জেনারেল সান্টোস আন্তর্জাতিক বিমানবন্দর।
বিমান
সেবু প্যাসিফিক দেশটিতে স্বল্প ভাড়ার নেতা, এবং দেশটির শীর্ষস্থানীয় অভ্যন্তরীণ বিমান সংস্থা, ৩৭টি অভ্যন্তরীণ গন্তব্যে পরিচালিত হচ্ছে। ২০০১ সালের নভেম্বরে এর আন্তর্জাতিক কার্যক্রম শুরু হওয়ার পর থেকে, এশিয়া ও ওশেনিয়া জুড়ে ১৫ টি দেশ ও অঞ্চলের ২৭ টি গন্তব্যে ফ্লাইট পরিচালনা করে। ২০১৩-এর হিসাবে, বিমান সংস্থাটি ম্যানিলা, সেবু এবং দাভাও এ এটির হাব পরিচালনা করে।
দেশের অন্যান্য স্বল্পমূল্যের ক্যারিয়ারগুলির মধ্যে রয়েছে সেবুগো, প্যাল ​​এক্সপ্রেস এবং ফিলিপাইন এয়ারএশিয়া। এই এয়ারলাইন্সগুলোর দেশের বেশ কয়েকটি পর্যটনকেন্দ্রে রুট রয়েছে।
মোটরগাড়ি
মোটরগাড়ির সাথে দেশটির পরিচিতি ১৯৬০ এর দশকে শুরু হয়েছিল যখন অনেক ফিলিপিনো তাদের প্রথম মোটরগাড়ি কিনেছিল, কিন্তু সামরিক আইনের সময়কালে এর প্রতি আগ্রহ কমেছে। নাগরিক শাসন ফিরে আসার পরে মোটরগাড়ির প্রতি আগ্রহ বেড়ে যায় এবং ১৯৯০-এর দশকে 'অটোমোশন'এর মতো ম্যাগাজিনগুলির যাত্রা শুরু হয়েছিল, অটোমোবাইলগুলি সম্পর্কে বেশ কয়েকটি টেলিভিশন শো দেখানো হতো। ২০০২-এ, সি!, আরেকটি অটোমোটিভ ম্যাগাজিন চালু হয়েছিল, অটোমোশন বন্ধ হওয়ার পর থেকে। ২০০৪ এর কাছাকাছি সময়ে, টপ গিয়ার ফিলিপাইন গাড়ীর ম্যাগাজিন বাজারে প্রবেশ করে। Automobile exhibits displaying mainstream to custom-built vehicles are common.
ফিলিপাইনের অটোমোবাইল শিল্প ১৮৯৮ থেকে ১৯৪৬ সাল পর্যন্ত আমেরিকান ঔপনিবেশিক সময়কালে আমেরিকান তৈরি গাড়িগুলি চালু হয়েছিল, যেগুলি ফিলিপাইনে তখন থেকেই বিক্রি করা হয়েছিল। ১৯৫০ এর দশকের জন্য একটি আমদানি প্রতিস্থাপন নীতি তৈরি করা হয়েছিল, যার ফলে ১৯৫১ সাল থেকে ১৯৭২ সাল পর্যন্ত সম্পূর্ণ তৈরি গাড়ি (সিবিইউ) আমদানির উপর শাস্তিজনকভাবে উচ্চ শুল্ক আরোপ করা হয়েছিল। ১৯৭৩ সালে তেল সঙ্কটের সময় মার্কো ফিলিপিনোদের চার-সিলিন্ডার ইঞ্জিন সহ আরও ছোট এবং আরও কার্যকর যানবাহন কিনতে পরামর্শ দিয়েছিলেন। ১৯৭০ এর দশকের গোড়ার দিকে, স্থানীয় ভক্সওয়াগেন অ্যাসেমব্লার একটি স্থানীয় জাতীয় গাড়ি তৈরি করার চেষ্টা করেছিল, যেটি ছিল "ফোক্সওয়াগেন সাকবায়ান" (sasakyangkatutubongbayan এর সংক্ষিপ্ত রুপ), তবে এটি বেশি দিন টিকেনি। ১৯৭২ সালে সরকার প্রগ্রেসিভ কার ম্যানুফ্যাকচারিং প্রোগ্রাম (পিসিএমপি) চালু করে, এটি স্থানীয় যন্ত্র সামগ্রীর প্রয়োজনীয়তার সময়সূচী বৃদ্ধি সহ একটি ব্যবস্থা যা প্রোগ্রাম অংশগ্রহণকারীদের সিবিইউ যানবাহনের একটি নির্দিষ্ট অনুপাত আমদানির অনুমতিও দেয়। আসল অংশগ্রহণকারীরা ছিল জেনারেল মোটরস, ফোর্ড, পামকোর (একটি ক্রাইস্লার / মিতসুবিশি যৌথ উদ্যোগ), ডেল্টা মোটরস কর্পোরেশন (টয়োটা), এবং নিসান মোটরস ফিলিপাইন।
এইউভি
দেশের এইউভিগুলির মধ্যে সর্বাধিক সফল হল টয়োটা তামারাও এবং ফোর্ড ফিয়েরা। চ্যাসিস ক্যাব থেকে ফোর্ড এবং টয়োটা কৃষক এবং জেলেদের ছোট ব্যবসায়ে নির্দিষ্ট ব্যবহারের জন্য অসংখ্য দেহের শৈলী ডিজাইন করেছে। ক্রয়ক্ষমতা সমস্ত এইউভির লক্ষ্য ছিল। এটি সমাধানের জন্য ফোর্ড বিভিন্ন ব্যবহারের জন্য প্রজেক্ট স্টাডি প্রস্তুত করে। আবেদনকারী যদি প্রজেক্ট স্টাডি অনুসরণ করেন তবে অতিরিক্ত বিবেচনা দেওয়ার জন্য সিটিব্যাংকের সাথে তাদের আর্থিক চুক্তি ছিল। ডেল্টা / টয়োটাও মূলত সামরিক ব্যবহারের জন্য ডেল্টা মিনি ক্রুজার নামে একটি স্থানীয় এইউভির বিকাশ করেছিল। ১৯৮০ এর দশকের গোড়ার দিকে আর্থিক পতনের পরে, পিসিএমপি সদস্যদের মধ্যে তিনটি তাদের প্রত্যাহার করে নিয়েছিলেন, কেবল নিসান এবং পামকর থেকে যায়। ১৯৮৭ সালে পিসিএমপি স্থানীয় পার্টসের কম প্রয়োজনীয়তা উল্লেখ সহ নতুন "গাড়ি বিকাশ কর্মসূচি" (সিডিপি) দ্বারা প্রতিস্থাপিত হয়েছিল। ১৯৯০ সালে একজন লোকের গাড়ি কর্মসূচি যুক্ত করা হয়েছিল, তারপরে একটি বিলাসবহুল গাড়ি কর্মসূচি। ১৯৮৬ সালের গণশক্তি বিপ্লব মার্কোসকে ক্ষমতাচ্যুত করার পরে মূল পিসিএমপি সদস্যরা ১৯৯০ এর দশকে ফিরে এসেছিল এবং শেষ পর্যন্ত ত্রিশেরও কম গাড়ি নির্মাতা প্রতিবছর প্রায় ১০০,০০০ গাড়ি সীমাবদ্ধ একটি বাজারের প্রতিযোগিতায় লিপ্ত হয়েছিল।  ১৯৯৭ সালের এশীয় আর্থিক সংকটের সময়ে বেশ কয়েকটি নির্মাতা তাদেন বিক্রয় হ্রাস পাওয়ায় তাদের প্রত্যাহার করে নেয়, তারা এসেম্বলারের পরিবর্তে সিবিইউ আমদানিকারক হয়ে ওঠে। ১৯৯৮ সাল থেকে ফিলিপাইনের মোটরগাড়ি উৎপাদন নীতিটি নিরন্তর পরিবর্তন হয়েছে, জাপান এবং দক্ষিণ কোরিয়া থেকে হালকা ব্যবহৃত গাড়িগুলির সংযোজন দ্বারা এটি মারাত্মকভাবে হ্রাস পেয়েছে। ২০০২ সালে একটি নতুন প্রোগ্রাম চালু হয়, ইও ১৫৬, ফিলিপাইনের "ব্যানটাম গাড়ি" নামে পরিচিত সস্তার মাইক্রোকারের উপর বিক্রয় ট্যাক্স হ্রাস করে বাস্তবে যে কোনও স্থানীয় এসেম্বলীকে হ্রাস করেছিল, যা প্রায় পুরোপুরি অন্যান্য আসিয়ান দেশ বা চীন থেকে আমদানি করা হয়। এদিকে, উচ্চ ফিলিপাইনের পার্টস সামগ্রীগুলির সাথে স্থানীয়ভাবে জনপ্রিয় এসওভিগুলি তাদের বড় ইঞ্জিন এবং উচ্চতর দামের কারণে যথেষ্ট বিক্রয় শুল্ক বৃদ্ধি পেয়েছিল।
মোটরগাড়ী উৎপাদনকারীদের তালিকা
উল্লেখযোগ্য ফিলিপিনো মোটরগাড়ি প্রস্তুতকারকদের মধ্যে সারাও মোটরস এবং ফ্রান্সিসকো মোটরস কর্পোরেশন অন্তর্ভুক্ত রয়েছে।
ফিলিপাইনে উৎপাদন করে এমন উল্লেখযোগ্য বিদেশী নির্মাতাদের মধ্যে রয়েছে টয়োটা, নিসান, মিতসুবিশি এবং ফোটন। ফিলিপাইনের বাজারে উপস্থিত অন্যান্য গাড়ি ব্র্যান্ডের মধ্যে রয়েছে ফোর্ড, মাজদা, সানইয়ং, কিয়া, ফোক্সওয়াগেন, বিএমডব্লিউ, হোন্ডা, ক্রাইসলার, এবং চেরি।
উৎপাদন বন্ধ করা নির্মাতারা
দাইয়ু এশীয় অর্থনৈতিক সঙ্কটের কারণে তা সরিয়ে নিতে বাধ্য না হওয়া অবধি দেশটিতে মাঝারিভাবে বিক্রি হয়েছিল, যার ফলে দেউলিয়া হয়ে যায় এবং জেনারেল মোটরস দ্বারা অধিগৃহীত হয়েছিল। আজ, তাদের অনেক গাড়ি শেভ্রোলেট ব্র্যান্ডের অধীনে বিক্রি হয়।
১৯৮০ এর দশকের শেষদিকে দাইহাতসু ফিরোজা একটি মর্যাদাবান প্রতীক হিসাবে বিবেচিত হতো, যখন হিজেট একটি জনপ্রিয় ট্যাক্সিক্যাব ছিল।
বিশ্বব্যাপী সেরা বিক্রয়ক হওয়া সত্ত্বেও, ফিয়াট ইউনো দেশটিতে খারাপ বিক্রি হয়েছিল। কিছু সূত্র বলেছে যে ফিয়াট আবার ফিয়াট ৫০০ এবং ফিয়াট পুন্টো আনতে ফিরে আসছেন যদিও এ জাতীয় প্রকৃতির কোনও খবর নিশ্চিত হওয়া যায়নি।
২০০৮ সালের নভেম্বর পর্যন্ত ফিলিপাইনে হামার গাড়িগুলো অত্যন্ত বিরল ছিল, তবে এটি উপলব্ধ ছিল। ব্র্যান্ডটি ২০০৯ এ দেউলিয়া হওয়ার পরে, জেনারেল মোটরস ২০১০ এর শুরুর দিকে এটি বন্ধ করে দিয়েছিল।
ওপেলসহ, ফোর্ড ১৯৬০ এবং ১৯৭০ এর দশকে দুটি জনপ্রিয় জাপানি গাড়ির ব্যান্ড ছিল। তবে মার্কস প্রশাসন কর্তৃক সামরিক আইন জারি করার পরে কোম্পানিটি দেশ থেকে বাইরে চলে আসে। ১৯৯০ এর দশকের মাঝামাঝি ওপেল ফিলিপাইনে ফিরে আসেন অ্যাস্ট্রা, ভেক্ট্রা এবং ওমেগা গাড়ি নিয়ে, জাপানি গাড়ির সস্তা বিকল্প হিসাবে তবে শেভ্রোলেটের তৎকালীন ব্র্যান্ডের নতুন লাইন তৈরির পথ সহজ করার জন্য তার পরিবেশক জিএম অটো ব্যবসায়ী দেশটি থেকে এটি উঠিয়ে নেয় (যা মূলত ওপেল যা বিক্রয় করছিল সেগুলোর সমস্ত গাড়ি প্রতিস্থাপন করেছিল)।
মালয়েশিয়ার সংস্থা প্রোটন এশীয় অর্থনৈতিক সংকট তাদেরকে জোর করে বের করে দেওয়ার আগে দেশটিতে কেবল একটি গাড়ি "উইরা" বিক্রি করেছিল।
লাইটওয়েট স্মার্ট ফোর টু সিটি গাড়িটি ম্যানিলার ঘনবসতিপূর্ণ রাস্তাগুলির জন্য আদর্শ বলে মনে করা হয়েছিল, তবে তুলনামূলক বেশি দামের কারণে এটি ব্যর্থ হয়েছিল। এটি সংস্থাগুলিতে কিছুটা জনপ্রিয় ছিল যারা বিজ্ঞাপনের জন্য সেগুলো ব্যবহার করতো।
নব্বইয়ের দশকে, সানইয়ং তাদের মুসো এসইউভি এবং ইস্তানা ভ্যানের জন্য জনপ্রিয় হয়েছিল - উভয়কেই মার্সেডিস-বেঞ্জ গাড়ি হিসাবে বাজারজাত করা হয়েছিল। ব্র্যান্ডটি ২০১২ সালে ফিলিপাইনের বাজার থেকে বেরিয়ে এসেছিল। ২০১৬ সালের জানুয়ারিতে, সানইয়ং তাদের নতুন পরিবেশক, বারজায়া গ্রুপ মালয়েশিয়া নিয়ে ফিলিপাইনের বাজারে ফিরে আসে। তারা ফিলিপাইনের বাজারে ৩ টি মডেল নিয়ে আত্মপ্রকাশ করেছিল: টিভোলি, কোরান্দো, এবং রোডিয়াস, তারা যখন স্থানীয় বাজারে ফিরে আসে তখন আরও যুক্ত হতে থাকে।
আমদানি করা যানবাহন (গ্রে মার্কেট)
দেশজুড়ে বিশেষায়িত ডিলারশিপগুলো বিভিন্ন দেশ যেমন: মার্কিন যুক্তরাষ্ট্র এবং সংযুক্ত আরব আমিরাত থেকে বিভিন্ন নতুন যানবাহন আমদানি করে। এছাড়াও, অনেকগুলি পূর্ব-মালিকানাধীন যান জাপান, বা হংকং থেকে আমদানি করা হয় - যে দেশগুলি রাস্তার বাম দিকে ডান দিকের যানবাহন ব্যবহার করে। কারণ দেশে ডানহাতে চালিত যানবাহন নিষিদ্ধ, সেগুলো সুবিক, সান্তা আনা এবং টলেডোর উপসাগর এবং ফ্রিপোর্ট জোনগুলিতে বাম-হাত-চালিত গাড়িতে রূপান্তরিত হয়। এই গাড়িগুলোতে সুবিকের জন্য আর, ক্যাগায়ানের জন্য বি, ক্যাগিয়ান দে ওরোর জন্য কে এবং সিবুর জন্য ওয়াই প্লেট নম্বর দেখা যায়। ব্যবহৃত গাড়ির চোরাচালান অনেক বেশি,রেজিস্ট্রেশন করা ৬০ শতাংশ গাড়ি অফিসিয়ালি আমদানি করা হয়।
২০০৭ সালে রাষ্ট্রপতি গ্লোরিয়া ম্যাকাপাগাল-অ্যারোইও দেশে অবৈধভাবে পাচার হওয়া ১৮ টি বিলাসবহুল গাড়ি তৎক্ষণাত্ ধ্বংস করার নির্দেশ দেওয়ার পরে দেশটি শিরোনাম হয়েছিল। চারটি বিএমডাব্লু এবং একটি লিংকন নেভিগেটর ছিল সেগুলির মধ্যে, গাড়িগুলি ফ্রিপোর্ট জোনের একটি ডিপোতে ব্যাকহো ও অন্যান্য ভারী নির্মাণ যানবাহন দ্বারা চূর্ণ করা হয়েছিল।
লিমুজিন
ফিলিপাইনের রাষ্ট্রপতি এবং উপ-রাষ্ট্রপতি, পাশাপাশি ধনী পরিবারের বিবাহে ব্যবহার হয় লিমুজিনগুলি। অন্যথায়, তারা ফিলিপাইনের রাস্তায় ব্যয় এবং রাস্তার ট্র্যাফিক অবস্থার মতো বিবেচনার কারণে খুব কমই দেখা যায় তবে যদি এটি ব্যবহার করা হয় তবে তারা বিবাহের ইভেন্ট বা লিমো পরিষেবার জন্যই ব্যবহৃত হয়। লিমুজিনগুলোর মধ্যে রয়েছে ক্রাইসলান ৩০০সি, লিংকন টাউন কার, মার্সিডিজ-বেঞ্জ ই-ক্লাস এবং এস-ক্লাস, পাশাপাশি এস ইউ ভি-ভিত্তিক লিমোজিনগুলি। যেমন: ক্যাডিলাক এসকালান্দে এবং হ্যামার এইচ২।
জিপনি
জিপনি ফিলিপাইনে প্রচলিত সবচেয়ে জনপ্রিয় গণপরিবহন ব্যবস্থা। এগুলি একধরনের ক্ষুদ্র বাস, যেগুলিতে দ্বিতীয় বিশ্বযুদ্ধের সময় মার্কিন সেনাদের ব্যবহৃত জিপ গাড়িগুলির পরিবর্তন সাধন করে নির্মাণ করা হয়। একেকটি জিপনিতে প্রায় ২০ জন যাত্রী উঠতে পারে এবং এগুলির গায়ে অনেক রঙবেরঙের চটুল ধাঁচের নকশা ও চিত্র থাকে। জিপনি গাড়িগুলির গায়ের নকশাগুলি ফিলিপাইনের সংস্কৃতি ও শিল্পকলার একটি প্রতীকে পরিণত হয়েছে। ১৯৬৪ সালে নিউ ইয়র্কে অনুষ্ঠিত বিশ্ব মেলার ফিলিপাইন তাঁবুতে একটি সারাও জিপনি গাড়িকে ফিলিপাইনের জাতীয় প্রতিচ্ছবি হিসেবে উপস্থাপন করা হয়। আসল জিপনিগুলি ছিল উইলিস এবং ফোর্ড কোম্পানি দ্বারা সামরিক জীপগুলির সংস্কার ভার্সন, আধুনিক জিপনিগুলি এখন ফিলিপাইনে স্বতন্ত্র মালিকানাধীন ওয়ার্কশপ এবং কারখানাগুলি দ্বারা উৎপাদিত হয় ব্যবহৃত ইঞ্জিন এবং জাপান থেকে আসা পার্টসের সাথে।
যানজট
যানজট একটি সমস্যা, বিশেষত মেট্রো ম্যানিলার ক্ষেত্রে। গাড়ির ক্রমবর্ধমান বিক্রয় এবং গণপরিবহন ও মহাসড়কের অভাব সর্বাধিক যানজট সৃষ্টি করে এবং ২০২০ সালের মধ্যে যা মেট্রো ম্যানিলাকে "জনবসতিহীন" করে তুলবে বলে আশঙ্কা করা হচ্ছে। ওয়াজে কর্তৃক করা একটি সমীক্ষায় মেট্রো ম্যানিলাকে "পৃথিবীর সবচেয়ে খারাপ ট্র্যাফিক" বলে অভিহিত করা হয়েছে।
যানজটের কারণে অর্থনৈতিক ক্ষয়ক্ষতিতে ২০১২-এ প্রায় ₱ ৩ বিলিয়ন ডলার ব্যয় হয়। জাইকা অনুযায়ী, ২০৩০ সালের মধ্যে যানজটের কারণে ফিলিপাইনের অর্থনীতিতে ₱ ৬ বিলিয়ন ডলারের ক্ষতি হবে।
বিনিতা টপ্পো
বিনীতা টপ্পো, (জন্ম ২১শে নভেম্বর ১৯৮০) হলেন ভারতের মহিলা জাতীয় ফিল্ড হকি দলের একজন সদস্য। ২০০৪ সালে মহিলা হকি এশিয়া কাপে স্বর্ণ পদক জয়ী ভারতীয় দলে তিনি খেলেছিলেন। টপ্পো বর্তমানে পশ্চিম রেলওয়েতে কর্মরত।
প্রাথমিক জীবন
টপ্পো ওডিশার সুন্দরগড় জেলার লুলকিডিহিতে জন্মগ্রহণ করেন। তিনি খুব অল্প বয়সে তাঁর বাবাকে হারিয়েছিলেন এবং তাঁর মা একটি স্কুলে ঝাড়ুদার হিসাবে কাজ করেছিলেন।
শিক্ষা
টপ্পো রাঁচির মাহিন্দ্রা কলেজে পড়াশোনা করেছেন। তিনি রাউরকেলার পানপোশ স্পোর্টস হোস্টেলে হকির প্রশিক্ষণ নেন। জামশেদপুরের টাটা ফুটবল একাডেমি এবং দিল্লির বাইচুং ভুটিয়া ফুটবল স্কুল থেকে তিনি প্রশিক্ষক প্রশিক্ষণ কার্যক্রম সম্পন্ন করেছেন।
কর্মজীবন এবং প্রশিক্ষণ
টপ্পো ২০০৪ সালে ভারতীয় জাতীয় দলে জায়গা করে নেন। এর আগে, তিনি রাজ্যের অনেক স্থানীয় টুর্নামেন্ট জিতেছিলেন। তিনি ২০০৭ মহিলা এশিয়া কাপে ভারতীয় মহিলা হকি দলের নেতৃত্ব দিয়েছিলেন। তিনি স্কুলে পড়ার সময় অনূর্ধ্ব - ১৬ ঝাড়খণ্ড রাজ্য দলের নেতৃত্ব দিয়েছিলেন। তিনি ২০১০ সালে কমনওয়েলথ ক্রীড়ায় ৫ম অবস্থানে ছিলেন
ঘরোয়া সার্কিটে ভারতীয় মহিলা হকি দলে টপ্পো ফুল ব্যাক অবস্থানে খেলেছেন।
আন্তর্জাতিক সার্কিটে টপ্পো যেগুলি খেলেছেন সেগুলি হলো
হিউ ম্যাসি
হিউ হ্যামন ম্যাসি (Hugh Massie; জন্ম: ১১ এপ্রিল, ১৮৫৪ - মৃত্যু: ১২ অক্টোবর, ১৯৩৮) নিয়ার বেলফাস্ট এলাকায় জন্মগ্রহণকারী অস্ট্রেলিয়ার আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন। এছাড়াও তিনি জাতীয় দলের অধিনায়কত্ব করেন।
হিউ ম্যাসি ঘরোয়া ক্রিকেটে নিউ সাউথ ওয়েলস দলের পক্ষাবলম্বন করেন। তার পুত্র রবার্ট জন জ্যাক অলরাইট ম্যাসি নিউ সাউথ ওয়েলসের অন্যতম ক্রিকেটার ছিলেন।
খেলোয়াড়ী জীবন
১৮৮২ সালের অ্যাশেজ সিরিজের ওভাল টেস্টে তার ভূমিকা স্মরণীয় হয়ে আছে। পরবর্তীতে ফ্রেড স্পফোর্থের অবিস্মরণীয় বোলিং প্রদর্শনে খেলায় ফলাফল আসে। চার্লস ব্যানারম্যানের সাথে ব্যাটিং উদ্বোধনে নেমে মারকুটে ব্যাটসম্যান ম্যাসি মাত্র ৬০ বল খেলে ৪৭ মিনিটে ৫৫ রান তোলেন। এ রান সংগ্রহে তিনি নয়টি বাউন্ডারি মারেন। এরফলে তার দল নাটকীয়ভাবে মাত্র ৭ রানের ব্যবধানে জয় পেয়েছিল। ১৮৮৪-৮৫ মৌসুমে ইংল্যান্ডের বিপক্ষে একটিমাত্র টেস্টে অধিনায়কত্ব করেন।
আনা ফানি আলেসান্দ্রি কার্লোস
থাম্ব আনা ফানি আলেসান্দ্রি কার্লোস একজন ব্রাজিলীয় ভূগোলবিদ । তিনি সাও পাওলো বিশ্ববিদ্যালয়ের ভূগোল বিভাগের একজন পূর্ণাঙ্গ অধ্যাপক এবং সাও পাওলো স্টাডি গ্রুপের সমন্বয়ক। কার্লোস তার গবেষণায় সাও পাওলো মেট্রোপলিটন অঞ্চল এবং স্থানিক উন্নয়নের ফলে স্থানিক রূপান্তরগুলি সম্পর্কে আলোকপাত করেছেন।
ফাদিল আস-সুলতানি
থাম্ব|ফাদিল আস-সুলতানি ফাদিল আস-সুলতানি ( জন্ম ১৯৪৮, হেল্লা, মেসোপটেমিয়া) একজন ইরাকি কবি।  তিনি Asharq Al-Awsat এর সাহিত্য সম্পাদক হিসেবে দায়িত্ব পালন করেছেন।  এছাড়া তিনি অনুবাদক হিসেবেও বিখ্যাত। তিনি আরবি সাহিত্যকে অনুবাদকর্মের মাধ্যমে সমৃদ্ধ করার প্রয়াস করেছিলেন। তিনি বেশ কিছু বিখ্যাত লেখকের লেখা আরবিতে অনুবাদ করেছেন। যেমনঃ Toni Morrison এবং R. F. Thomas।
নাতালিয়া কৌর
নাতালিয়া কৌর (জন্ম নাতালিয়া পিনহেরিও ফিলিপে মার্তিন্স আগস্ট ১৪, ১৯৯০) একজন ব্রাজিলীয় মডেল এবং অভিনেত্রী যিনি মূলত ভারতীয় চলচ্চিত্রে কাজ করেন। চলচ্চিত্রের পাশাপাশি তিনি টেলিভিশন বিজ্ঞাপনেও কাজ করেছেন।
প্রাথমিক জীবন
নাতালিয়া পিনহেরিও ফিলিপে মার্তিন্স, আগস্ট ১৪, ১৯৯০ সালে ব্রাজিলের রিও দি জেনেরিও শহরে জন্ম নেন। তার মা একজন পর্তুগীজ বংশদ্ভুত এবং বাবা একজন পর্তুগীজ-ভারতীয় (পাঞ্জাবি রাজপূত) বংশদ্ভুত।
কৌর তার ১৪ বছর বয়সে প্রথম মডেল হিসেবে কাজ করছেন। তিনি একজন অপেরা গায়ক হিসেবেও পরিচিত এবং তার পারিবারিক নাম পিনহেরিও পরিবর্তন করে কৌর নাম ধারণ করেন, কারণ তিনি এ নামটি ভারতীয় গণমাধ্যম উপযোগী ছিল বলে মনে করেন।
কর্মজীবন
কৌর, ভারতে কাজ করার প্রস্তাব প্রাপ্তির পূর্ব পর্যন্ত ব্রাজিলসহ অন্যান্য দেশে মডেল হিসেবে কাজ করেছিলেন। সেখানে তিনি ২০১২ সালে কিংফিশার ক্যালেন্ডার মডেল হান্ট বিজয়ী হন এবং একই বছর কিংফিশার সুইমসুইট ক্যালেন্ডার সংখ্যায় উপস্থিত হন।
ইন্দ্রজিৎ লঙ্কেশ পরিচালিত দেব সন মুডে গ্যদা কন্নড় চলচ্চিত্রের মাধ্যমে কৌর অভিনয়ে আত্মপ্রকাশ করেন। তবে এই চলচ্চিত্রটির মুক্তির পূর্বেই তিনি তার পরবর্তী রাম গোপাল বর্মা পরিচালিত ডিপার্টমেন্ট চলচ্চিত্রের জন্য একটি আইটেম গানে সঞ্চালন করেন। এর পূর্বে বর্মা সানি লিওনকে নিয়ে কাজ করতে চেয়েছিলেন, কিন্তু জিসম ২ চলচ্চিত্রের চুক্তিমূলক দায়িত্বের কারণে তার পরিবর্তে বর্মা কৌরকে প্রতিস্থাপন করেন।
কৌর ২০১৫ সালের মিস মুন্ডো এস্পিরিতো সান্টো বিজয়ী এবং মিস মুন্ডো ব্রাজিল প্রতিযোগীতায় অংশগ্রহণ করেন, যেখানে তিনি শীর্ষ ১০ জন পর্যন্ত টিকে ছিলেন।
চলচ্চিত্র তালিকা
thumb|200px|[[ডিপার্টমেন্ট চলচ্চিত্রের আইটমে গানে কৌর]]
ঢাকা-৬
ঢাকা-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৯নং আসন। এ আসনের বর্তমান সংসদ সদস্য কাজী ফিরোজ রশীদ।
সীমানা
ঢাকা-৬ আসন ঢাকা জেলার ঢাকা দক্ষিণ সিটি কর্পোরেশনের ৩৪, ৩৭, ৩৮, ৩৯, ৪০, ৪১, ৪২, ৪৩, ৪৪, ৪৫ ও ৪৬ নং ওয়ার্ড নিয়ে গঠিত। যার অন্তর্ভুক্ত থানাগুলো হচ্ছেঃ ওয়ারী, গেন্ডারিয়া, সূত্রাপুর, কোতয়ালীর একাংশ ও বংশালের একাংশ। সীমানাঃ পূর্বে- গেন্ডারিয়া, পশ্চিমে- সিদ্দিক বাজার, উত্তরে- ফুলবাড়িয়া ও দক্ষিণে- নাজিরাবাজার।
হারকাতুল জিহাদ আল ইসলামি
হারকাত-উল-জিহাদ-আল-ইসলামি (حركة الجهاد الإسلامي, অর্থঃ ইসলামের পবিত্র জিহাদ আন্দোলন) (হুজি)) একটি উগ্রপন্থী মৌলবাদী ইসলামি সংগঠন, যেটি ১৯৯০ সাল থেকে বাংলাদেশ, পাকিস্তান এবং ভারতের মত এশীয় কিছু দেশে সক্রিয়। বাংলাদেশে ২০০৫ সালে এই সংগঠনটিকে নিষিদ্ধ ঘোষণা করা হয়।
বাংলাদেশে তৎপরতা
এই সংগঠনের বাংলাদেশ শাখা প্রতিষ্ঠার পর দেশের মাদ্রাসাসমূহ থেকে তাদের দলে নিয়োগ প্রদান করে এবং এসময় বেশ দ্রুত বাংলাদেশে এর তৎপরতা বৃদ্ধি পায়। চট্টগ্রাম এবং কক্সবাজারের পাহারী এলাকায় তাদের প্রশিক্ষন কার্যক্রম পরিচালনা হত।
পরবর্তিতে ১৯৯৯ সালে এই দলটি বাংলাদেশী সাহিত্যিক শামসুর রহমানকে হত্যার চেষ্টা করে। ২০০১ সালে এই সংগঠনটি রমনা বটমূলে বর্ষবরন উৎসবে বোমা হামলার দায় স্বীকার করে। এই হামলায় উক্ত সংগঠনের একজন আত্মঘাতি হামলাকারী সহ মোট দশ জন নিহত হয়। ২০০৪ সালে এই সংগঠনটি প্রধানমন্ত্রী (তৎকালীন বিরোধীদলীয় নেত্রী) শেখ হাসিনাকে হত্যার উদ্দেশ্যে গ্রেনেড হামলা চালায়। এই হামলায় আইভি রহমানসহ ২৩জন নিহত এবং প্রায় ২০০ জন আহত হয়।
উকিল মুন্সীর চিহ্ন ধরে
উকিল মুন্সীর চিহ্ন ধরে গীতিকবি, গায়ক ও সাধক উকিল মুন্সীর জীবনীগ্রন্থ। বইটি লিখেছেন গবেষক ও সাংবাদিক ওয়াহিদ সুজন। প্রকাশনা সংস্থা ঐতিহ্য থেকে বইটি ২০১৫ সালে মে মাসে প্রথম প্রকাশিত হয়, এবং পরে ২০১৬ সালের অমর একুশে গ্রন্থমেলায় প্রকাশিত হয়। বইটির ভূমিকা লিখেছেন ফরহাদ মজহার এবং প্রচ্ছদ করেছেন ধ্রুব এষ।
পটভূমি
২০১২ সালে উকিল মুন্সীর বাড়িতে লেখক ও তার বন্ধুর ভ্রমণ অবলম্বনে বইটির সূত্রপাত। পরবর্তীতে তা শুধু ভ্রমণ কাহিনীই থাকেনি, এতে উঠে এসেছে উকিল মুন্সীকে নিয়ে ঐতিহাসিক তথ্য ও জনশ্রুতি। উকিল মুন্সীর জীবিত স্বজনদের পাশাপাশি কথা বলেছেন তার পীরের বংশধররা। আরো উঠে এসেছে হাওর অঞ্চলের ভূ-প্রকৃতি ও সংস্কৃতির সংক্ষিপ্ত বর্ণনা।
বিষয়বস্তু
বইটিকে লেখক তিনটি পর্বে বিভক্ত করেছেন। প্রথম ও দ্বিতীয় পর্বকে আবার তিন ভাগে ভাগ করেছেন। প্রথম পর্বের মূল শিরোনাম হল "ভ্রমি চিহ্ন ধরে"। এই পর্বের তিনটি ভাগ রয়েছে— "উকিল মুন্সীর চিহ্ন ধরে", "দক্ষিণ হাওয়ার দেশে" ও "উকিল মুন্সীর রসিকবন্ধু"। তিনটি লেখাই ভ্রমণ কাহিনীর মতো করে বর্ণিত। যার মাঝেই উঠে এসেছে উকিল মুন্সীর জীবনী, গানের ব্যাখ্যা, সাংস্কৃতিক ও ভূ-প্রাকৃতিক অনুসঙ্গ।